
Iepirkuma Nr. RIGAZOO 2026/9-AK
Nolikuma 2.3. pielikums

Pēdējās aktualizācijas datums: 
20.04.2026. 


Iepirkuma “Uzkopšanas pakalpojumi”.
ID Nr. RIGAZOO 2026/9-AK
Tehniskā specifikācija un tehniskais piedāvājums
Iepirkuma priekšmeta 3. daļā “Teritorijas uzkopšana”

Iesniedzot šo piedāvājumu _______________  (reģistrācijas numurs _____________) apliecina, ka apņemas sniegt pakalpojumu atbilstoši iepirkuma Nr. RIGAZOO 2026/9-AK Tehniskajai specifikācijai līguma projekta noteikumiem, kā arī citām Iepirkuma Nolikumā izvirzītajām prasībām, ievērojot spēkā esošos normatīvos aktus: 
Vispārīgie noteikumi

1) Pretendents nodrošina tādu tehnisko speciālistu skaitu, cik nepieciešams kvalitatīvai un efektīvai pakalpojuma nodrošināšanai saskaņā ar Darba uzdevumā noteikto.
2) Pretendenta tehniskajam personālam ir jābūt nodrošinātam ar speciālo darba apģērbu, kas apliecina pretendenta pārstāvību.
3) Pretendents nodrošina tehnisko aprīkojumu (autotransports un citi instrumenti un iekārtas), kas nepieciešams jebkura no nolikuma Darba uzdevumā minētā, darba veikšanai.
4) Pretendents nodrošina aprīkojumu, kura izmantošanu saskaņojot ar Pasūtītāju. Pretendents nodrošina kompetentu uzraugošo personālu, kuram ir atbilstoša izglītība un pieredze, kas veiks tehnisko speciālistu darba organizēšanu un ikdienas pakalpojuma sniegšanas kvalitātes kontroli.
5) Pretendents pakalpojumu sniegšanā nozīmē par līguma izpildi atbildīgo darbu vadītāju, kura pienākums ir:
a) uzraudzīt un koordinēt teritorijas uzkopšanas procesu;
b) veikt teritorijas apsekošanu ar tādu regularitāti, kas nodrošina pakalpojumu kvalitatīvas izpildes pilnīgu uzraudzību atbilstoši līguma nosacījumiem, bet ne retāk kā 1 (vienu) reizi nedēļā vai pēc Pasūtītāja pieprasījuma – 3 (trīs) stundu laikā;
c) nodrošināt apsekošanas laikā konstatēto trūkumu novēršanu saprātīgā termiņā, bet ne vēlāk kā 1 (vienas) dienas laikā;
d) informēt Pasūtītāju par  Pretendenta pakalpojuma izpildē piesaistīto personālu, tā nomaiņu;
e) kontrolēt un nodrošināt teritorijas uzkopšanā izmantojamo materiālu un līdzekļu atbilstību uzkopjamo virsmu fizikālajām īpašībām;
f) kontrolēt un nodrošināt faktiskās teritorijas uzkopšanas atbilstību teritorijas uzkopšanas programmai un grafikam;
g) informēt Pretendenta pakalpojuma izpildē piesaistīto personālu par tehniskajā specifikācijā un līgumā noteiktajiem pienākumiem un prasībām, kā arī Pasūtītāja norādījumiem par pakalpojuma izpildi.   
6) Pretendentam jābūt ieviestai darba aizsardzības sistēmai.
7) Pretendentam, visam tīrīšanas pakalpojumu sniegšanā nodarbinātajam personālam, jānodrošina regulāra kvalifikācijas celšana tādu darbu veikšanā, kas saistīti ar līguma priekšmetu. Kvalifikācijas celšanas pasākumiem jāaptver apmācības par tīrīšanas metodēm, aprīkojumu un izmantojamām ierīcēm, kā arī atkritumu apsaimniekošanas jautājumi un veselības, drošības un vides aizsardzības aspekti. 
8) Pretendents nodrošina, ka tā Pakalpojuma izpildē piesaistītais personāls ievēro Pasūtītāja iekšējos        noteikumus un pilda Pasūtītāja norādījumus, ievēro darba aizsardzības, ugunsdrošības, elektrodrošības noteikumus un darba higiēnas prasības, kā arī Latvijas Republikā spēkā esošos normatīvos aktus, kas regulē šāda Pakalpojuma sniegšanu, un saudzīgi izturas pret Pasūtītāja īpašumu.
9) Pretendents nodrošina atkritumu savākšanu  Pasūtītāja teritorijā un savākto atkritumu novietošanu tam speciāli paredzētajos konteineros objektam piegulošajā teritorijā. 
10) Pakalpojumiem jāietver visas izmaksas, kas saistītas ar pakalpojuma sniegšanu, tai skaitā visas nodevas un nodokļi, izņemot pievienotās vērtības nodokli, darbaspēka izmaksas, izmaksas, kas saistītas ar instrumentiem, iekārtām, tehnisko aprīkojumu kas nepieciešams uzkopšanas pakalpojumu veikšanai, izmaksas attiecībā uz tehniskā personāla formām un ar darba drošību saistītās izmaksas, transporta izmaksas, kā arī visas citas izmaksas, kas saistītas ar komersanta komercdarbības veikšanu. 
11) Pasūtītājam, pēc nepieciešamības, ir tiesības samazināt uzkopjamo teritorijas apjomu, atbilstoši proporcionāli samazinot arī paredzamo līguma atlīdzības apmēru. 
12) Trokšņa līmeņa kontrole un dzīvnieku labturības prasības: 
a) Trokšņa ierobežojumi: Pretendentam, veicot teritorijas uzkopšanas darbus, jānodrošina minimāls akustiskais troksnis, lai izvairītos no dzīvnieku traumēšanas vai stresa radīšanas.
b) Darbi ar skaļu dārza tehniku (iekšdedzes pūtēji, zāles pļāvēji, trimeri u.c.) ir kategoriski aizliegti Pasūtītāja noteiktajās "Klusuma zonās" (piemēram, pie mazuļu voljēriem, inkubatoriem) un specifiskos Pasūtītāja norādītos laika posmos.
c) Pasūtītājam ir tiesības jebkurā brīdī pieprasīt nekavējoties pārtraukt trokšņainus darbus konkrētā zonā, ja tiek novērotas dzīvnieku stresa pazīmes vai notiek specifiski veterinārie procesi.
d) Tehniskā aprīkojuma izvēle: Lai mazinātu negatīvo ietekmi uz dzīvnieku ožu un dzirdi, Pretendentam ieteicams prioritāri izmantot bezemisiju aprīkojumu.
e) Zonās, kas robežojas tieši ar dzīvnieku voljēriem, prioritāri jāizmanto akumulatora/elektriskā dārza tehnika vai rokas instrumenti.
f) Iekšdedzes dzinēju tehnikas izmantošana tiešā voljēru tuvumā pieļaujama tikai gadījumos, ja darbu nav iespējams veikt citādi, un tas iepriekš saskaņots ar Pasūtītāja atbildīgo personu (zoologu/nodaļas vadītāju).
13) Operatīvā uzkopšana pēc pasākumiem: Pretendents nodrošina pilnu teritorijas sakopšanu pēc Pasūtītāja rīkotajiem publiskajiem pasākumiem (piemēram, "Ķirbju svētki" u.c.). Ja pasākums notiek ārpus standarta darba laika, Pretendentam jānodrošina personāla klātbūtne vai darbu uzsākšana nekavējoties pēc pasākuma noslēguma, lai līdz nākamās dienas dārza atvēršanai teritorija būtu pilnībā sakopta.
14) Operatīvā reaģēšana: 
a) Pretendentam jānodrošina operatīva reaģēšana ārkārtas situācijās (vētras sekas, avārijas situācijas, dzīvnieku teritoriju ārkārtas piesārņojums u.c.) ne vēlāk kā 2 (divu) stundu laikā pēc Pasūtītāja pieprasījuma saņemšanas; 
b) Pretendentam jānodrošina kontaktpersona, kura ir sasniedzama 24/7 steidzamu situāciju risināšanai. 
15) Uzkopšanas intensitāte brīvdienās un svētku dienās: Dienās, kad prognozējams paaugstināts apmeklētāju skaits (labvēlīgi laikapstākļi, skolēnu brīvlaiki, valsts svētki), Pretendentam jānodrošina pastiprināta uzraudzība: 
a) Atkritumu urnu iztukšošanas biežums jākāpina atbilstoši to piepildījumam, nepieļaujot situāciju, ka urnas ir pārpildītas, pat ja tas pārsniedz standarta grafikā noteikto reižu skaitu.
b) Paaugstinātas slodzes dienās Pretendentam pēc Pasūtītāja pieprasījuma jānodrošina "dežurējošais personāls" operatīvai gružu savākšanai pie centrālajiem laukumiem un ēdināšanas zonām.
16) Prasības uzkopšanas tehnikai un aprīkojumam: 
a) Pretendentam jānodrošina pietiekams tehniskais aprīkojums kvalitatīvai un nepārtrauktai teritorijas uzkopšanas darbu veikšanai, tai skaitā: 
i) specializēts transports; 
ii) teritorijas uzkopšanas tehnika; 
iii) lapu savākšanas un zāles pļaušanas tehnika; 
iv) vakuuma vai mehāniskās slaucīšanas iekārtas; 
v) rokas instrumenti; 
vi) akumulatora vai elektriskā tehnika teritorijām pie dzīvnieku voljēriem. 
b) Pasūtītājam ir tiesības līguma izpildes laikā pieprasīt uzrādīt tehnikas piederību apliecinošus dokumentus, tehniskās apkopes dokumentāciju, kā arī informāciju par tehnikas atrašanās vietu un izmantošanu objektā.
c) Teritorijas uzkopšanas darbu veikšanā jāizmanto tehnika ar GPS izsekošanas funkcionalitāti, Pretendentam pēc Pasūtītāja pieprasījuma jānodrošina iespēja uzrādīt GPS datus vai maršrutu vēsturi, kas apliecina tehnikas atrašanos un darbu izpildi Pasūtītāja objektā noteiktajā laikā.
d) Pasūtītājam ir tiesības pārbaudīt faktisko tehnikas izmantošanu objektā un pieprasīt skaidrojumus gadījumos, kad konstatētas neatbilstības starp iesniegto informāciju un faktisko darbu izpildi.
17) Skatlaukumu un stiklojuma mazgāšanas pakalpojumi:
a) Pakalpojuma ietvaros Pretendentam jānodrošina apmeklētāju skatlaukumu, skatlogu, stikla barjeru un citu stiklotu virsmu mazgāšana saskaņā ar darba uzdevumā norādītajiem apjomiem un biežumu.
b) Skatlaukumu mazgāšanas darbu apjomi, objektu saraksts, logu skaits un uzkopšanas biežums ir noteikti pielikumā “Skatlaukumu un stiklojumu mazgāšanas darba apjomi” (Pielikums Nr. 2.3.3.).
c) [bookmark: _GoBack]Pretendentam jānodrošina: 	
i) stikla virsmu mazgāšana bez švīkām, notecējumiem un netīrumu paliekām;	
ii) logu rāmju, palodžu un stiklojuma konstrukciju ārējās tīrāmās daļas uzkopšana;	
iii) darbu veikšanai nepieciešamais inventārs, tehniskais aprīkojums un piekļuves līdzekļi;	
iv) darbinieku nodrošināšana ar individuālajiem aizsardzības līdzekļiem atbilstoši darba vides riskiem.
d) Darbi jāorganizē tā, lai netraucētu apmeklētāju plūsmu un neradītu stresu dzīvniekiem. Pasūtītājam ir tiesības noteikt ierobežojumus darbu veikšanas laikam atsevišķās zonās.
e) Ja stiklojuma mazgāšanai nepieciešams izmantot pacēlājus, kāpnes vai citu specializētu aprīkojumu, Pretendentam jānodrošina, ka to izmanto kvalificēts personāls, ievērojot spēkā esošās darba aizsardzības prasības.
f) Pakalpojuma cenā jāiekļauj visi ar darbu izpildi saistītie izdevumi, tai skaitā darbaspēks, inventārs, tīrīšanas līdzekļi, piekļuves tehnika, transports, darba aizsardzības aprīkojums un citi nepieciešamie resursi.
g) Pasūtītājam ir tiesības pēc nepieciešamības mainīt stiklojuma mazgāšanas biežumu vai atsevišķu objektu apjomu, proporcionāli koriģējot līgumcenu.


Specifiskie noteikumi

1. Teritorijas ikdienas uzkopšanas pakalpojumu veikšanas vieta: Meža prospekts 1, Rīga, Rīgas Nacionālā zooloģiskā dārza teritorijā. 
2. Pakalpojumu izpildes laiks: 12 mēneši.  
3. Teritorijas ikdienas uzkopšanas apjoms, tai skaitā uzkopšanas pakalpojumu sniegšanas biežums, regularitāte, veicamie uzdevumi, norādīti pievienotajā failā “Teritorijas uzkopšanas darba uzdevums” (nolikuma Pielikums Nr.2.3.1.).
4. Plānotie teritorijas ikdienas uzkopšanas darbi tiek veikti 7 dienas nedēļā saskaņā ar pievienoto darba uzdevumu uzskaiti. 
5. Pasūtītājs sedz izdevumus par elektroenerģiju un ūdeni, kas nepieciešami pretendentam uzkopšanas pakalpojumu veikšanai. 
6. Pasūtītājs nodrošina pretendentu ar sāls un smilts maisījumu un šķembu maisījumu ziemas periodā.


Pielikumā (tehniskajam piedāvājumam nav jāpievieno):
1. Teritorijas uzkopšanas darba uzdevums (Pielikums Nr.2.3.1.).
2. Teritorijas karte un platības (Pielikums Nr. 2.3.2.)
3. Skatlaukumu un stiklojumu mazgāšanas darba apjomi (Pielikums 2.3.3.)






Vieta un datums: _____________________________

______________________________________________________________________
Pretendenta likumiskā vai pilnvarotā pārstāvja amats, vārds, uzvārds un paraksts

